கேள்வி: உருக்சானா கௌசர் - தீவிரவாத சம்பவம் பற்றி விளக்கவும்.
பதில்: ஞாயிற்றுக்கிழமை இரவு, 27 செப்டம்பர் 2009 அன்று இரவு 9:30 மணியளவில், மூன்று போராளிகள் ருக்சானாவின் மாமா வக்கலத் உசைனின் வீட்டிற்கு வந்தனர். இவரை இவரது அண்ணன் நூர் உசைனின் பக்கத்து வீட்டுக்கு அழைத்துச் செல்லும்படி கட்டாயப்படுத்தினர். நூர் உசேன் கதவை திறக்காததால், மூவரும் ஜன்னலை உடைத்து வீட்டுக்குள் நுழைந்தனர். அதற்குள், இவர் தனது மனைவி ரசிதா பேகத்துடன் ருக்சானாவை கட்டிலுக்கு அடியில் மறைத்து வைத்திருந்தார். ருக்சனாவை தங்களிடம் ஒப்படைக்க இவர்கள் கோரினர். இவரது பெற்றோரும் தம்பி ஐஜாசும் எதிர்க்க முயன்றபோது, தீவிரவாதிகள் இவர்களை துப்பாக்கியால் தாக்கத் தொடங்கினர். ருக்சானா தனது மறைவிடத்திலிருந்து கோடரி வெளிப்பட்டு, லஸ்கர் இ தொய்பா தளபதியின் தலையில் அடித்தார். தீவிரவாதி ஒருவர் துப்பாக்கியால் சுட்டார், வக்கலத் உசைனின் கையில் காயம்பட்டது. மற்ற குடும்ப உறுப்பினர்கள் ருக்சானாவுடன் சேர்ந்து போராளிகளைத் தாக்கினர். ருக்சானா தளபதியின் ஏகே-47 துப்பாக்கியை எடுத்து, மற்ற தீவிரவாதியிடம் இருந்து இன்னொன்ரு துப்பாக்கியினை மீட்டெடுத்து, அதை தன் சகோதரரிடம் வீசினார். ருக்சானா தளபதியை சுட்டுக் கொன்றார், இவரும் இவருடைய சகோதரனும் மற்ற போராளிகள் மீது துப்பாக்கிச் சூடு நடத்தி, தப்பி ஓடும்படி கட்டாயப்படுத்தினர். ருக்சானாவும் இவருடைய சகோதரனும் தங்கள் குடும்பத்தை ஷாத்ரா ஷெரிஃப் காவல் நிலையத்திற்கு அழைத்துச் சென்று ஆயுதங்களை ஒப்படைத்தனர். போகும் வழியில், தீவிரவாதிகள் விலகி இருப்பதை உறுதி செய்ய, இவருடைய சகோதரர் காவல் நிலையத்தை அடையும் வரை சீரான இடைவெளியில் வானினை நோக்கி சுட்டார். கொல்லப்பட்ட லஷ்கர்-ஏ-தொய்பா தளபதி அபு ஒசாமா என அடையாளம் காணப்பட்டார். ருக்சனாவின் தாயின் கூற்றுப்படி, இவர் முன்பு ருக்சனாவை எச்சரிக்கையாக இருக்குமாறு மிரட்டினார்.